
I.
Charakteristika

1. Požiare na stavbách sú charakterizované 

a) rýchlym šírením požiaru po lešení, debnení a po ostatných dočasných konštrukciách, schodiskovými priestormi, otvormi v stropoch, stenách           a v prekážkach, po skladovanom materiáli alebo dočasne uloženom materiáli a obaloch, 
b) nedokončenými požiarnymi deliacimi konštrukciami                                           a požiarnobezpečnostnými zariadeniami,
c) nebezpečenstvom zrútenia konštrukcií vzhľadom na nedokončené stavebné konštrukcie a  technológie budov, provizórne stavebné konštrukcie zabezpečujúce stabilitu, stavebné stroje a zariadenia stavieb (napríklad žeriav alebo výťah),
d) nebezpečenstvom pádu (najmä v noci) v dôsledku stavebne nedokončených schodísk a existencie rôznych otvorov v stropoch alebo v provizórne zakrytých otvorov,
e) nebezpečenstvom výbuchu tlakových fliaš zváracích súprav a ďalších plynov, horľavých pár (lepidiel) a plynov,
f) nebezpečenstvom úrazu elektrickým prúdom od elektrického prenosného    náradia, od rôznych provizórnych elektrických zariadení a od iných elektrických rozvodov,

g) nebezpečenstvom straty orientácie z dôvodu členitosti staveniska. 

2. Hasenie požiaru sťažujú chýbajúce nástupné plochy, najmä pre výškovú hasičskú techniku, nedostatok vody na hasenie, problematický prístup k stavbe, dočasné stavby a chýbajúca dokumentácia zdolávania požiaru.
3. Zásah komplikuje nedostatočne zabezpečená organizácia protipožiarnej bezpečnosti na stavbe, nejasné kompetenčné vzťahy a zodpovednosť, ako aj problematické zisťovanie potrebných informácií na vedenie zásahu (napríklad prítomné osoby nepoznajú stavbu, prítomnosť cudzincov).
II.
Úlohy a postup činnosti
Pri hasení požiaru na stavbách treba
a) nasadiť zásahové prúdy tak, aby sa zabránilo šíreniu požiaru po lešení, debnení a po ostatných dočasných konštrukciách, schodiskovými priestormi, otvormi v stropoch, stenách a v prekážkach, po skladovanom materiáli alebo dočasne uloženom materiáli, obaloch a po iných horľavých materiáloch vytvárajúcich požiarne mosty, 
b) zabezpečiť ochranu nosných konštrukcií lešenia, schodov, priechodov a konštrukcií zabezpečujúcich stabilitu,
c) určiť stanovište prúdov tak, aby bola zabezpečená možnosť ústupu,
d) podľa možnosti 

1d.  spolupracovať pri zásahu s vedúcimi zamestnancami stavby,

      2d. využiť hasičskú výškovú techniku,

      3d. zabezpečiť ochranu uskladneného materiálu alebo jeho evakuáciu,
      4d využiť na hasenie leteckú techniku (v prípade rozsiahlych požiarov),

e) nasadiť na likvidáciu požiaru kropiace lišty a lafetové prúdnice na CAS, fekálne vozidlá, kropiace vozidlá a jednoduché hasiace prostriedky (lopaty, krompáče       a podobne).
III.
Očakávané zvláštnosti

      Pri požiaroch na stavbách môže dôjsť k týmto komplikáciám: 

a) neupravený terén neumožňuje prejazd hasičskej techniky,
b) rôzne výkopové práce sťažujú zásah a ohrozujú bezpečnosť hasičov,
c) intenzívna výmena plynov, 
d) ohrozenie dynamickými účinkami vetra (nárazový vietor), 
e) bežné kotviace body na zaistenie nie sú spravidla bezpečné (nevyzretý betón, neukotvené zábradlia),
f) zvýšené požiadavky na diaľkovú dopravu vody a na osvetlenie miesta zásahu.

